stanford-oval/wikipedia huggingface dataset:
Quentin Tarantinon filmografia
Vain ohjaajana

Teho-osasto kausi 1, jakso 24: ”Motherhood” (1995)
Sin City (2005) (yksi kohtaus)
Vain käsikirjoittajana

True Romance (1993)
Syntyneet tappajiksi (Natural Born Killers, 1994) (alkuperäistarina)
Hämärästä aamunkoittoon (From Dusk Till Dawn, 1996)
Näyttelijänä

My Best Friend’s Birthday (1987) – Clarence Pool
Reservoir Dogs (1992) – Mr. Brown
Sleep With Me (1994) – Syd
Pulp Fiction (1994) – Jimmie Dimmick
Neljä huonetta (osa ”The Man from Hollywood”) (1995) – Chester
Destiny Turns On the Radio (1995) – Johnny Destiny
Desperado (1995) – Pick-up Guy
Girl 6 (1996) – Q.T
Hämärästä aamunkoittoon (From Dusk Till Dawn, 1996) – Richard Gecko
Jackie Brown (1997) – Puhelinvastaajan ääni
Little Nicky (2000) – Deacon
Alias (TV) (2001) – McKenas Cole
Duck Dodgers (TV) (2005) – Master Moloch
Grindhouse: Planet Terror (2007) – The Rapist
Grindhouse: Death Proof (2007) – Warren
Sukiyaki Western Django (2007) – Ringo
Kunniattomat paskiaiset (2009) - skalpeerattava natsi
Django Unchained  (2012) - The LeQuint Dickey Mining -yhtiön työntekijä
Tuottajana

My Best Friend’s Birthday (1987)
Past Midnight (1992)
Iron Monkey (1993) (2001, Yhdysvaltain julkaisu)
Killing Zoe (1994)
Neljä huonetta (1995)
Hämärästä aamunkoittoon (1996)
Curdled (1996)
God Said, ’Ha!’ (1998)
Hämärästä aamunkoittoon 2: Texas Blood Money (1999)
Hämärästä aamunkoittoon 3: The Hangman's Daughter (2000)
Modesty Blaise (2003)
Daltry Calhoun (2005)
Freedom’s Fury (2006)
Hostel (2006)
Killshot (2006)
Grindhouse: Planet Terror (2007)
Grindhouse: Death Proof (2007)
Hostel: Part II (2007)
Hell Ride (2008)
Kunniattomat paskiaiset (2009)
Machete (2010)
The Man with the Iron Fists (2012)
Projektipäällikkö

Projektipäälliköitä oikealla.
Projektipäällikkö tarkoittaa projektinhallinnan ammattilaista, esimerkiksi työprojektin johtajaa tai vastuuhenkilöä. Projektipäällikkö on vastuussa projektin tavoitteiden saavuttamisesta. Hän ei yleensä osallistu projektin varsinaisten tehtävien tekemiseen, vaan projektipäällikön pääasialliset tehtävät ovat yleensä selkeiden ja saavutettavien projektitavoitteiden määrittely, projektin vaatimusmäärittely, kommunikointi sidosryhmien välillä, eri osapuolten yhteistyön varmistaminen sekä projektin ajan, kustannusten ja laadun valvonta. Usein projektipäällikkö myös toimii asiakkaan edustajana.
Projektipäällikkö vastaa projektisuunnitelman laatimisesta ja projektin operatiivisesta johtamisesta hyväksytyn projektisuunnitelman mukaan. Projektipäällikkö ohjaa projektiryhmän työskentelyä ja raportoi projektin etenemisestä projektin omistajalle ja ohjausryhmälle.
Eri alojen projektipäälliköitä

Projektipäälliköitä työskentelee monilla aloilla, tyypillisesti esimerkiksi rakennusalalla, arkkitehtuurissa, tietoliikenteessä tai ohjelmistokehityksessä. Projektipäälliköiden koulutustaustat vaihtelevat suuresti.  Yleisimpiä ovat tekniikan ja tietotekniikan alan korkeakoulututkinnot.
Eri alojen projektipäälliköitä > Ohjelmistokehityksen projektipäällikkö

Ohjelmistokehityksen projektipäällikkö jakaa monet taitonsa ja velvollisuutensa muiden alojen kollegoidensa kanssa. Tavallisten projektinhallinnan tietojen ja taitojen lisäksi ohjelmistokehityksen projektipäälliköllä on usein kokemusta ohjelmistokehityksestä. Monilla ohjelmistokehityksen projektipäälliköillä on tutkintoja tietojenkäsittelytieteestä tai tietotekniikasta, ja he ovat usein työskennelleet alalla ohjelmistoinsinööreinä.
Perinteisesti ohjelmistokehityksen projektipäälliköt ovat käyttäneet raskaampia suunnittelumalleja kuten vesiputousmallia, mutta erityisesti viime aikoina myös ns. ketterät suunnittelumenetelmät kuten DSDM, Scrum ja XP ovat kasvattaneet suosiotaan. Ohjelmistojen tuotantoon liittyvään epävarmuuteen perustuen nämä projektinhallintamenetelmät suosivat ohjelmistokehityksen jakamista pienempiin lyhytkestoisiin vaiheisiin.
Ohjelmistokehityksen projektipäällikön tulisi myös tuntea ohjelmistokehityksen elinkaari, joka yleensä vaatii tietämystä mm. vaatimusmäärittelystä, ohjelmistotuotannosta ja tietokannoista. Tämä on yleensä seurausta yllä mainituista opinnoista ja kokemuksesta, eikä ohjelmistokehityksen projektipäälliköille vielä ole yleisesti hyväksyttyä kelpuutuksen antavaa tutkintoa.
Kirjallisuutta

Suomen Projekti-Instituutti Oy: Projektitoiminnan kehittäjän pikaopas, Suomen Projekti-Instituutti Oy, Espoo, 2009
Suomen Projekti-Instituutti Oy: Projektipäällikkö tiimin johtajana -opas, Suomen Projekti-Instituutti Oy, Espoo 2012
Risto Pelin: Projektihallinnan käsikirja, 5. uudistettu painos, Projektijohtaminen Oy Risto Pelin, Espoo 2008.
Rainer Jansson, Peter Juselius: Projektiopas Ideasta liiketoimintaan (Arkistoitu – Internet Archive), Tekes, Helsinki 2004.
Paavo Viirkorpi: Onnistunut projekti - opas kunta-alan projektityöskentelyyn (Arkistoitu – Internet Archive), Suomen Kuntaliitto, Helsinki, 2000.
Richard Murch: IT-projektinhallinta, Edita Publishing Oy, Helsinki 2002.
Aiheesta muualla

Project Management Institute (englanniksi)
Projektiyhdistys
IPMA International Project Manangement Association (Arkistoitu – Internet Archive) (englanniksi)
Projektijohtamisen sanasto, Suomen Projekti-Instituutti Oy, 2012
Raamattu 1933/1938

| Raamattu 1933/1938 |
| --- | --- |
 Vuosien 1933/1938 raamatunkäännöksen kansilehti
Lyhenne:  KR38
Kieli:  nykysuomi
VT julkaistu:  1933
UT julkaistu:  1938
Kokoonpano:  39 (VT) + 27 (UT)
Suuntaus:  luterilaisuus
Lue lisää artikkelistaRaamattu
Raamattu 1933/1938, toisinaan myös Vanha kirkkoraamattu, on Raamatun suomennos, joka julkaistiin kahdessa osassa vuosina 1933 (Vanha testamentti) ja 1938 (Uusi testamentti). Teos toimi Suomen evankelis-luterilaisen kirkon virallisena raamatunkäännöksenä käyttöönottamisestaan vuoteen 1992 asti, jolloin sen korvasi kirkon yleisessä käytössä Uusi kirkkoraamattu. Käännös on tästä huolimatta edelleen osin käytössä.
Kirkkohistorian professori Simo Heinisen mukaan Mikael Agricolan käännöstyön jälki näkyi vielä vuoden 1938 Raamatussa. Rovasti ja kirjailija Risto Santala kirjoittaa vuoden 1938 käännöksestä: ”Edellisen Kirkkoraamattumme kielellinen ja merkitysopillinen taso ovat olleet niin kovaa luokkaa, että sitä voitaneen pitää yhtenä maailman parhaista käännöksistä.”
Historia

Käännöksen tekeminen kesti 80 vuotta, ja sen aikana myös osa käännökseen kohdistuneista vaatimuksista ja tavoitteista muuttui. Käännöskomitea asetettiin Johan Mauritz Nordenstamin johtaman Suomen senaatin päätöksellä 11. huhtikuuta 1861. Komitean puheenjohtaja oli professori Gabriel Geitlin, ja siihen kuului arvovaltaisia jäseniä, kuten professori A. W. Ingman. Tarkoituksena oli käyttää apuna Ingmanin aikaisempaa, Koetusraamattu 1859 -nimistä käännöstä ja tehdä muutokset Raamatun alkutekstin pohjalta. Komitean saamat ohjeet olivat kuitenkin epämääräiset, ja myös työtavoista oltiin erimielisiä. Vanhan testamentin käännösehdotus valmistui mutta ei saanut kirkolliskokouksen hyväksyntää. Komitea hajaantui vuonna 1886, kun kirkolliskokous hylkäsi ehdotuksen.
Kirkolliskokous asetti samana vuonna uuden raamatunkäännöskomitean, joka keskittyi lähinnä Uuden testamentin kääntämiseen. Tärkeät välityöt olivat vuoden 1906 evankeliumisuomennos sekä vuoden 1913 Uuden testamentin väliaikainen suomennos. Käännöksen pohjana käytettiin kreikankielistä alkutekstiä. Lopullisen ehdotuksen laati vuosina 1920–1930 neljän hengen komitea: A. F. Puukko, Aug. F. Peltonen, Juho Mannermaa ja Otto Manninen. Tarkoituksena oli saada raamatunkäännöstyö lopulta valmiiksi. Tärkeänä pidettiin vanhan Raamatussa käytetyn kielen suurempaa huomioon ottamista ja kieliasun yhtenäistämistä. Monista raamattukieltä kahlinneista vieraista piirteistä päästiin lopulta eroon. Pohjateksteinä olivat sekä Vanhan että Uuden testamentin osalta tieteellisesti toimitetut laitokset. Tunnettua kuitenkin on, että komitean työn kantavana periaatteena oli:
»Raamattu- ja kirkkokielemme, joka on suomalaisen kirjakielen vanhin ja samalla mitä arvokkain tyylilaji, tulee kaiketi saada säilyä ja kehittyä omalla pohjallansa.»
Evankelis-luterilaisessa kirkossa

Käännös hyväksyttiin virallisesti Suomen evankelis-luterilaisen kirkon raamatunkäännökseksi XI yleisessä kirkolliskokouksessa vuonna 1933 (Vanha testamentti) ja XII yleisessä kirkolliskokouksessa vuonna 1938 (Uusi testamentti).[lähde? ] Käännös korvasi vuodelta 1776 peräisin olleen suomennoksen luterilaisessa kirkossa. Uusi kirkkoraamattu korvasi luterilaisessa kirkossa vanhan käännöksen virallisessa käytössä vuonna 1992, eli se ehti toimia tuoreimpana käännöksenä 54 vuotta.
Käyttö ja suosio tänään

Ristin Voitto -lehden tekemän tutkimuksen mukaan suurin osa Suomen helluntaiherätyksen työntekijöistä käyttää vuoden 1938 käännöstä eniten henkilökohtaisessa raamatuntutkistelussa, opetuksessa tai evankelioinnissa. Se on säilyttänyt ykkösaseman kaikissa tutkimuksen osa-alueissa. Mielipiteensä antoi 490 vastaajaa. Helluntailaiset eivät tutkimuksen perusteella ole innostuneet käännöskäytön yhdenmukaistamisesta herätysliiketasolla.
Aiheesta muualla

Kuvia tai muita tiedostoja aiheesta Raamattu Wikimedia Commonsissa
Pyhä Raamattu verkossa
Pyhä Raamattu
Suomen evankelis-luterilaisen kirkon kirkolliskokouksen vuosina 1933 ja 1938 käyttöön ottama suomennos (Arkistoitu – Internet Archive)
Raamattu.uskonkirjat.net: Useita Raamatun eri käännöksiä myös alkukielillä ja rinnakkain, tarkka raamattuhaku
Kustannusosakeyhtiö Koivuniemen Raamattuhaku
Finbible  Suomalaiset Raamatunkäännökset 1933/38, 1776 1642 apokryfikirjoineen, Se Wsi Testamentti 1548 ja Vanha Testamentti 1552.
Raamatun vuoden 1933/1938 suomennos ääneen luettuna
1933/1938 Kirkkoraamattu mp3-muodossa (Arkistoitu – Internet Archive)
Radioraamattukoulu – Raamattu kannesta kanteen
https://archive.org/details/pyha-raamattu/mode/2up
George Buckley

| Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Maa:   Yhdistynyt kuningaskunta> .Miesten kriketti |
| --- | --- | --- | --- |
|  Kultaa | Pariisi 1900 | kriketti |  |
George John Buckley (1876 – 14. helmikuuta 1955) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa ja oli siellä mukana voittamassa kultaa Devon & Somerset Wanderers -joukkueen jäsenenä.
George Buckland

| Mitalit> Maa:   Yhdistynyt kuningaskunta.Miesten haavipallo. Olympialaiset  | Mitalit> Maa:   Yhdistynyt kuningaskunta.Miesten haavipallo. Olympialaiset  | Mitalit> Maa:   Yhdistynyt kuningaskunta.Miesten haavipallo. Olympialaiset  | Maa:   Yhdistynyt kuningaskunta> Miesten haavipallo. |
| --- | --- | --- | --- |
|  Hopeaa | Lontoo 1908 | joukkuekilpailu |  |
George Frederick Buckland (13. huhtikuuta 1883 Didsbury – 28. tammikuuta 1937 Timperley) oli brittiläinen haavipalloilija ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen joukkueeseen.
Fet

Fet on entinen Norjan kunta. Se sijaitsi  Akershusin läänissä, ja sen hallinnollinen keskus oli Fetsund. Kunta liitettiin vuonna 2020 yhteen Skedsmon ja Sørumin kanssa, ja niistä muodostettiin uusi Lillestrømin kunta. Ennen kuntaliitosta Fetin maapinta-ala oli 138 km² ja siellä oli noin 12 000 asukasta.
Vaakuna

Kunnan vaakunassa oli vihreällä taustalla hopeinen uittokeksi kuvaamassa tukinuiton aiempaa merkitystä kunnan taloudelle.
Aiheesta muualla

Kuvia tai muita tiedostoja aiheesta Fet Wikimedia Commonsissa
Akershusin läänin kunnat
Asker
Aurskog-Høland
Bærum
Eidsvoll
Enebakk
Frogn
Gjerdrum
Hurdal
Jevnaker
Lillestrøm
Lunner
Lørenskog
Nannestad
Nes
Nesodden
Nittedal
Nordre Follo
Rælingen
Ullensaker
Vestby
Ås
Fetch the Bolt Cutters

| Fetch the Bolt Cutters Fiona Apple |
| --- | --- | --- |

Studioalbumin tiedot
 Äänitetty : heinäkuu 2015 – Maaliskuu 2020
 Studio : Apple's house (Los Angeles), Stanley (Los Angeles), Sonic Ranch (Tornillo, Texas), Waystation (Los Angeles)
 Julkaistu: 17. huhtikuuta 2020
 Tuottaja(t): Fiona Apple Davíd Garza Sebastian Steinberg Amy Aileen Wood
 Kesto: 51.52
 Levy-yhtiö: Epic Records
Fiona Applen muut studioalbumit
| The Idler Wheel... 2012 | Fetch the Bolt Cutters 2020 |   |
Singlet albumilta Fetch the Bolt Cutters
 ”Shameika” Julkaistu: 27. huhtikuuta 2020
Fetch the Bolt Cutters on yhdysvaltalaislaulaja Fiona Applen viides studioalbumi, joka julkaistiin Epic Recordsin kautta 17. huhtikuuta 2020. Se on Applen ensimmäinen albumi kahdeksan vuotta aiemmin julkaistun The Idler Wheel... -albumin jälkeen. Levyarvioita kokoavan Metacritic-sivuston mukaan Fetch the Bolt Cutters sai kriitikoilta ”yleistä ylistystä”. Sivuston keräämissä arvosteluissa albumin keskimääräinen arvosana oli täysi sata 21. huhtikuuta 2020, mikä teki siitä kaikkien aikojen parhaiten arvioidun albumin. Albumi palkittiin parhaan vaihtoehtoalbumin Grammy-palkinnolla.
Arvostelut

Daily Mail:
The Guardian:
Helsingin Sanomat:
Metacritic: 100/100
NME:
Pitchfork: 10/10
Kappaleet

Kaikki kappaleet säv. ja san. Fiona Apple, ellei toisin mainita.
I Want You to Love Me – 3.57
Shameika – 4.08
Fetch the Bolt Cutters – 4.58
Under the Table – 3.21
Relay – 4.49
Rack of His – 3.42
Newspaper – 5.32
Ladies – 5.25 (säv. Davíd Garza, Sebastian Steinberg)
Heavy Balloon – 3.26
Cosmonauts – 3.59
For Her – 2.43
Drumset – 2.40
On I Go – 3.09
George Lefferts

George Lefferts on yhdysvaltalainen käsikirjoittaja, tuottaja ja ohjaaja, joka on palkittu kolmesti Emmy-palkinnolla. Hän on The New York Observer -sanomalehden entinen kolumnisti. 1950-luvulla hän kirjoitti alkuperäiskäsikirjoituksia ja dramatisointeja radiokuunnelmiin, kuten Dimension X ja X Minus One. Vuonna 1975 hän tuotti televisiosarjan Ryan's Hope. Käsikirjoituksen hän on tehnyt muun muassa opetusohjelmasarjaan Family Album, U.S.A..
Aiheesta muualla

George Lefferts Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:George Lefferts
Käännös suomeksi
Quetta

| Quetta کوئٹہ‎ |
| --- | --- |
 Quettan rautatieasema
 Quetta
 Koordinaatit: 30°11′N, 67°00′E 
Valtio:   Pakistan
Provinssi:  Balochistan
Perustettu:  1876
Väkiluku (2017):  907 925
Aikavyöhyke:  UTC+5
Postinumero:  87300
Suuntanumero(t):  081
Infobox OKVirheellinen NIMI-arvo: 
Quetta eli Kwatah (urduksi ‏کوئٹہ‎, Kū’eṭah, pašt. ‏کوټه‎) on Pakistanin Balochistanin provinssin pääkaupunki. Vuoden 2017 väestönlaskennan mukaan Quettan asukasluku oli 907 925, ja se on Pakistanin 10. suurin kaupunki. Se sijaitsee maan lounaisosassa laaksossa, jota ympäröivät vuoret joka puolelta. Quetta sijaitsee keskimäärin 1 675 metriä merenpinnan yläpuolella. Pääosa asukkaista on pataaneja. Kaupunkiin on virrannut myös tuhansia pakolaisia Afganistanista.
Quetta sijaitsee Pohjois-Balochistanissa lähellä Pakistanin ja Afganistanin rajaa ja Kandahariin johtavaa tietä, ja se on näiden kahden maan välinen kauppa- ja viestintäkeskus. Kaupunki sijaitsee lähellä Bolanin solaa, joka oli tärkeä portti Keski-Aasiasta Etelä-Aasiaan.
Etymologia

Nimi Quetta on muunnelma paštun sanasta Kwatkōṭ tai kōta, joka tarkoittaa ”linnoitusta”. Quetta tunnettiin aiemmin nimellä Shalkot (pašt. ‏ښالکوټ‎).
Historia

Quettan kaupungin nykyinen nimi juontuu paštun kielen sanoista kwata (kukkula) ja kota (linnoitus). Ennen 1800-lukua se tunnettiin kuitenkin yleisesti nimillä Shal tai Shalkot. Vuonna 1479 Heratin timuridihallitsija Husayn Mirza Baykara läänitti Shalin ja läheisen Pishinin Kandaharin hallitsija Dhu al-Nun Beg Arghunille. Hänen seuraajansa tunnustivat suurmogulien ylivallan Baburin valtakaudella. Sittemmin kaupunkia miehittivät pariin otteeseen Persian safavidit. Safavideja seurasivat afgaanien Dorranien valtakunta, jonka hallitsija Ahmad Šah Dorrani antoi kaupungin Kalatin kaani Nasir Khanille vuonna 1758–1759. 1800-luvun alussa Quetta oli edelleen vain pieni asutuskeskus. Charles Masson kirjoitti 1820-luvulla kuapungin koostuvan 300:ta talosta ja basaarista. Paikallisen kuvernöörin linnoitus eli miri sijaitsi keinotekoisella mäellä. Vuonna 1840-luvulla kaupungissa arvioitiin olevan 4 000 asukasta.
Britit levittivät valtaansa Intiassa 1800-luvulla liittäen omistuksiinsa Sindin vuonna 1843 ja Punjabin vuonna 1849. Brittijoukot miehittivät Quettan ensimmäisen afgaanisodan aikana. Kaupungin strateginen sijainti kulkureittien varrella Kandaharista Sindiin kävi ilmeiseksi sodan aikana. Kaupunki palautettiin Kalatin hallitsijalle vuonna 1842, mutta eri tahot alkoivat vaatia sen liittämistä brittien alueisiin. Kalatin kaanin kanssa solkmittiin vuonna 1876 sopimus, jolla kaanin alueista tehtiin brittien alainen ja Kalatista tuli yksi Brittiläisen Intian alaisista vasallivaltioista. Sen sotilaallinen merkitys nousi jälleen esille toisen afgaanisodan sytyttyä vuonna 1878. Brittiläinen Intia teki vuokrasopimuksen Quettan alueesta Kalatin kaanin kanssa vuonna 1883 ja oma kuntansa siitä tehtiin vuonna 1896.
Vuonna 1935 Quettaan iski maanjäristys, jossa sai surmansa kymmeniä tuhansia ihmisiä. Sittemmin kaupungin talojen rakennuksessa on kiinnitetty huomiota niiden maanjäristysten kestävyyteen.
Talous

Quetta on Länsi-Afganistaniin, Itä-Iraniin ja Keski-Aasiaan suuntautuvan kaupan keskus. Kaupungin teollisuuteen lukeutuvat puuvilla- ja rikkijalostamot, hiilenpuristamot ja hedelmäsäilyketehtaat. Kaupungista itään sijaitsee hiili-, kromi-, rikki-, marmori- ja kipsikaivoksia.
Väestö

Querttan asukasluku oli Pakistanin vuoden 2017 väestönlaskennan mukaan 907 925. Se on ollut historiallisesti paštujen asuttama kaupunki. Paikallinen paštun kielen murre muistuttaa Kandaharissa puhuttua pastua. Nykyisin kaupungissa asuu useita muita etnisiä ryhmiä. Kaupunki sijaitsee kahden muun suuren etnisen ryhmän, brahuiden ja baluchien asuma-alueiden rajalla. Šiialaiset hazarat asuttavat Mari Abadia ja Hazara Townin alueita ja he ovat kärsineet sektarianistisista väkivaltaisuuksista.
Aiheesta muualla

Kuvia tai muita tiedostoja aiheesta Quetta Wikimedia Commonsissa
Saapuminen Quettaan, maalaus vuodelta 1839.
Vuoden 1935 maanjäristyksen tuhoja.
Öinen näkymä kaupunkiin.
Front Line Assembly

| Front Line Assembly |
| --- | --- |

Tiedot
Toiminnassa:  1986–
Tyylilaji:  industrial, elektroninen musiikki
Kotipaikka:  Vancouver, Kanada
Infobox OKNimi-testi OK: 
Front Line Assembly on vuonna 1986 Vancouverissa Kanadassa perustettu elektronisen musiikin yhtye. Yhtyeen kokoonpano on muuttunut vuosien aikana, mutta sen ytimessä ovat Bill Leeb ja Rhys Fulber. Yhtye yhdisteli industrial-tyyliä ennen kuin Nine Inch Nails teki siitä valtavirtaa.
Studioalbumit

The Initial Command (1987)
State of Mind (1988)
Corrosion (1988)
Gashed Senses & Crossfire (1989)
Caustic Grip (1990)
Tactical Neural Implant (1992)
Millennium (1994)
Hard Wired (1995)
[FLA]vour of the Weak (1997)
Implode (1999)
Epitaph (2001)
Civilization (2004)
Artificial Soldier (2006)
Improvised Electronic Device (2010)
Echogenetic (2013)
Wake Up the Coma (2019)
Mechanical Soul (2021)
Aiheesta muualla

Front Line Assembly Discogsissa. (englanniksi)
George Burns

George Burns vuonna 1986.
George Burns (syntyjään Nathan Birnbaum, 20. tammikuuta 1896 New York, New York – 9. maaliskuuta 1996 Beverly Hills, Kalifornia) oli yhdysvaltalainen koomikko ja näyttelijä.
Burns tuli tunnetuksi vaudevillesta, elokuvista, radiosta ja televisiosta. Hän teki yhteistyötä vaimonsa, koomikko Gracie Allenin kanssa koomikkoparina Burns ja Allen. Pari oli naimisissa vuodesta 1926 Gracien kuolemaan 1964.
Burns nousi uudelleen suosituksi korkealla iällä. Hän voitti vuonna 1975 parhaan miessivuosan Oscar-palkinnon roolistaan elokuvassa Aurinkoiset pojat.
Burns kuoli kotonaan Beverly Hillsissä Kaliforniassa 9. maaliskuuta 1996 ehdittyään hieman yli kuukautta aiemmin täyttää sata vuotta.
Burnsilla on tähti Hollywood Walk of Famella.
George Busk

George Busk
George Busk (12. elokuuta 1807 – 10. elokuuta 1886) oli englantilainen merivoimien kirurgi, minkä lisäksi hän oli eläintieteilijä ja paleontologi. Hän syntyi Pietarissa mutta opiskeli kirurgiaa Lontoossa. Laivastossa palvellessaan hän teki havaintoja kolerasta ja keripukista. Hän jätti laivaston vuonna 1855 ja perehtyi eläintieteeseen ja paleontologiaan. Vuosina 1856–1859 hän toimi komparatiivisen anatomian ja fysiologian professorina Royal College of Surgeons of Englandissa. Hänestä tuli sen johtaja vuonna 1871. Hän oli jäsen niin Royal Societyssa, Linnean Societyssa kuin Geological Society of Londonissakin, ja hän toimi Britannian Antropologisen instituutin puheenjohtajana 1873–1874. Hän oli aikansa johtava sammaleläinten asiantuntija.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:George Busk
Gerhardus Pienaar

Gerhardus Pienaar vuonna 2010
Gerhardus "Hardus" Pienaar (s. 10. elokuuta 1981 Rustenburg, Etelä-Afrikka) on eteläafrikkalainen entinen keihäänheittäjä ja vuoden 2000 nuorten maailmanmestari. Pienaarin ennätys on vuonna 2003 Hyderabadissa heitetty 84,50. Häntä pidetään yhtenä maansa kaikkien aikojen parhaana keihäänheittäjänä. Hän voitti vuonna 2000 Santiago de Chilessä käydyn nuorten MM-finaalin tuloksella 78,11. Kahta vuotta aiemmin hän sijoittui samoissa kisoissa Annecyssä toiseksi tuloksella 71,16. Pienaar on osallistunut yksiin kesäolympialaisiin ja yksiin MM-kisoihin, mutta molemmissa hän on ollut ensimmäinen putoaja karsinnassa. Pienaar on myös kolminkertainen Afrikan-mestari. Ensimmäisen kerran hän heitti yli 80 metrin vuonna 2001.
Käännös suomeksi
Etu-Tuohijärvi

| Etu-Tuohijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°58′57″N, 24°59′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pätilänjoen valuma-alue (35.86)
Laskujoki:  Ruoko-oja 
Järvinumero:  35.862.1.001
Mittaustietoja
Pinnankorkeus:  151,7 m  
Rantaviiva:  1,004 km  
Pinta-ala:  4,786 ha  
 fiEtu-Tuohijärvi 
Etu-Tuohijärvi  on Kanta-Hämeessä Hämeenlinnassa Riikosten kylän lähellä sijaitseva järvi.
Maantietoa

Järven pinta-ala on 4,8 hehtaaria ja se on 400 metriä pitkä ja 150 metriä leveä. Sen rantaviivan pituus on 1,0 kilometriä ja rannat ovat enimmäkseen ojitettua suota. Rannoille on rakennettu kolme vapaa-ajan asuntoa, joille johtaa tiet yhdystieltä 2951.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Pätilänjoen valuma-alueeseen. Se jaetaan vielä Karinjoen valuma-alueeseen, johon järvi kuuluu. Järven vedenpinnan korkeus on 151,7 metriä mpy, mikä on samalla korkeudella kuin viereisellä Taka-Tuohijärvellä. Järvien väli on yhdistetty ojalla, joka tasaa vedenpinnat. Etu-Tuohijärveen on johdettu ympäröivälle suolle kaivettuja suo-ojia. Järven itärannasta lähtee Ruoko-oja, joka yhtyy Myllyojaan Riikoisten kylässä. Myllyoja muuttuu nimeltään alajuoksulla Pätilänjoeksi, joka laskee Mommilanjärveen.